
До г-н Камен Кичев
Зам.министър на

Транспорта, информационните технологии и съобщенията


Уважаеми г-н Кичев,


Българската Морска Камара изказва благодарност за отправената покана за среща на 10.11.2009 г. от 16.00 часа. Но поради краткия срок от получаване на съобщението за срещата не е възможно да бъде изпратен наш представител. Поради този факт, чрез това писмо искаме да изразим нашето становище по темата на срещата.


По отношение на бъдещата работа, Българската Морска Камара счита, че набелязаните принципни насоки на срещата ни от 24.09.2009 г. трябва да бъдат началото, а именно:
· Вземане на мерки за подобряване на безопасността в районите, за които Република България отговаря, защото без безопасност няма успешен морски бизнес;

· Създаване на отделни работни групи за морско, речно законодателство и законодателство, свързано с пристанищата, които да подготвят необходимите промени;
· Министерството на транспорта, информационните технологии и съобщенията да съдейства за приемането на закон за браншовите организации;

· Ангажимент на Министерството на транспорта, информационните технологии и съобщенията да защитава пред Министерски съвет бюджетни проекти в морския сектор, като сектора ще оказва аргументирана подкрепа;

· След извършаване на анализ да се започнат процедури за концесиониране на пристанищата;

· Промени в морската образователна система, която да обслужва нуждите на индустрията;

На тази среща, като координатор за събиране на предложенията за промени бе определена Изпълнителна Агенция „Морска Администрация“. 

Пожелаваме успешна работа на новото ръководство на Агенцията, като заявяваме нашата готовност за съвместна работа по промяна на законодателството и подобряване условията за морския бизнес. Приемаме смяната на ръководители в Агенцията като мярка, целяща разработването и провеждането на морска политика заложена в управленската програма на политическа партия ГЕРБ и в духа на Европейската ценностна система. Надяваме се, че до 2 месеца ще започне работа по направленията по-горе и нашите очаквания са за пълноценно сътрудничество, за да успеем да подобрим конкурентноспособността на морския сектор.

С уважение:

Андриян Евтимов

Председател на „Българската Морска Камара”


гр.Варна / 10.11.2009 г.

